Немат Келімбетов

Немат Келімбетов (4.4. 1937, Өзбекстан, Ташкент облысы Жаңажол қаласы— 15.12.2010 , Алматы) – түрколог-ғалым, филология ғылымдарының докторы, профессор.

Шанышқылы руынан шыққан.Шанышқылы: Ұрпақтар сабақтастығы. Алматы. Тоғанай баспасы. 2012. 492 бет. ISBN 978-601-7007-86-7. Жауапты шығарушы Мырзахан Ахметов. Редакция алқасы: Тілеуқұл Өмірзақов, Әбдуәлі Данай және тб. 1,2 кітап.

ҚР Гуманитарлық ғылымдар академиясының академигі. Сарыағаш ауданының Абай ауылындағы орта мектепті бітірген. Ташкент қаржы-экономика инcтитутын (1959), ҚазМУ-дың филология факултетін сырттай оқып бітірген (1966). 1959 – 1960 жылдары Келес және Сарыағаш аудандық газеттерінде әдеби қызметкер, бөлім меңгерушісі, Қазақстан Ғылым академиясының Экономика институтында кіші ғылыми қызметкер, «Социалистік Қазақстан» (қазіргі «Егемен Қазақстан») газетінде әдеби қызметкер, Қазақ КСР Министрлер Кеңесі жанындағы әдебиет, өнер және архитектура салалары бойынша Мемлекеттік сыйлық жөніндегі комиссияның жауапты хатшысы болып жұмыс істеді. «Қазақстан» баспасында редактор (1976 – 81), Абай атындағы Алматы мемлекеттік университетінің қазақ әдебиеті кафедрасында профессор (1981 – 1997), Қаныш Сәтбаев атындағы Қазақ ұлттық техникалық университетінің қазақ тілі кафедрасында профессор (1997 – 2002) қызметтерін атқарған. 
Әскери атағы - отставкадағы лейтенант.

Саяси қайраткер ретіндегі идеалы - Н.Ә. Назарбаев.

Қазақстанның болашағы туралы болжамы - «Қазақстан болашақта рухани-мәдени құндылықтарға бай, жоғары дамыған ел болады».

Хоббиі - кітаптар.
Сүйіп оқитын әдебиеті -тарихи, пәлсапалық және психологиялық әдебиет.

Жұбайы - Келімбетова Қуаныш Тазабекқызы. Ұлдары -Мұхит (1964 жылы туған ), Қайрат (1969 жылы туған ). Немерелері -Қанат (1988 жылы туған ), Шынар (1991 жылы туған ), Айсұлтан (1993 жылы туған ), Азат (1993 жылы туған ), Диана (2001 жылы туған ), Дәулет (2007 жылы туған ), Даниал (2011 жылы туған ).

2010 жылдың желтоқсан айында қайтыс болған.Қазақстан Республикасында кімнің кім екені . Екі томдық анықтамалық. Алматы, 2011 жыл. ISBN 978-601-278-473-2

Іргелі зерртеу еңбектері жарық көрген жылдар:
«Қазақ әдебиетінің ежелгі дәуірі» (1986),  
«Ежелгі дәуір әдебиеті» (1991), 
«Ежелгі түркі поэзиясы және қазақ әдебиетіндегі дәстүр жалғастығы» (1998),
«Қазақ әдебиеті бастаулары» (1998), 
«Көркемдік дәстүр жалғастығы» (2000), 
«Ежелгі әдеби жәдігерліктер» (2004).
Түркі халықтары әдебиетін, Шығыстың классикалық поэзиясын және қазақ әдебиетінің ежелгі дәуірін қарастырған жүздеген ғылыми зерттеу мақалаларында қазақ әдебиетіндегі типологиялық, дәстүрлі үндестік көріністерін дәлелдеп шықты. Қазақ әдебиетінің ежелгі дәуірі курсы бойынша жоғары оқу орындары студенттеріне арнап жазылған бірқатар оқулықтар мен оқу құралдарын жазды. ҚР Құрмет грамотасымен марапатталған.Қазақстан Республикасының Ғылым Энциклопедиясы
 Дереккөздер

Санат:Тұлғалар